Belarus prezidenti Aleksandr Lukashenko Shavkat Mirziyoyevni O‘zbekistonning yangi prezidentiga aylangani munosabati bilan tabrikladi. Bu haqda Belarus rahbari matbuot xizmati xabar qilgan. «Saylov yakunlari mamlakat fuqarolari sizning mamlakat ijtimoiy-iqtisodiy salohiyatini oshirishga va xalq farovonligiga qaratilgan bunyodkorlik ishlaringizni yuqori baholaganini ko‘rsatadi», — deyilgan tabriknomada. Aleksandr Lukashenko Belarus va O‘zbekiston hamkorligini kengaytirish borasida muloqotlar o‘tkazilishidan manfaatdor ekanini tasdiqlagan.